สวัสดีครับ วันนี้ผมจะพูดถึงเรื่องการไปหาหมอนะครับ มีสุภาษิตหนึ่งกล่าวไว้ว่า การป้องกันย่อมดีกว่าการแก้ไขนะครับ ก็หมายถึงเราควรจะดูแลตัวเองดีกว่านะครับ เพราะว่าถ้าเราเจ็บป่วยขึ้นมาเนี่ย เราจะต้องไปโรงบาลไปหาหมอ และมันเสียเวลาเสียเงินเสียทอง แล้วก็เจ็บตัวอีกต่างหากนะครับ ตอนเด็ก ๆ ผมเคยไปหาหมอนะครับ ตอนนั้นรู้สึกว่าจะประสบอุบัติเหตุนะครับ รถมอเตอร์ไซค์ล้ม เพราะว่ามีคนตัดหน้ารถนะครับ ผมมารู้สึกตัวอีกทีก็อยู่ในโรงพยาบาลแล้วนะครับ ตอนนั้นมีแต่ผ้าก๊อซ ผ้าต่าง ๆ เนี่ยพันตัวเต็มไปหมดเลยนะครับ เนื่องจากเราได้รับบาดเจ็บพอสมควรนะครับ หลังจากที่ผมออกโรงบาลมาเนี่ย ผมจะต้องไปตามที่หมอนัดตลอดเลยนะครับ คือไปลอกแผลครับ เพราะว่าที่แขนกับที่หัวผมเนี่ย มันจะมีแผลเยอะแยะมากมายเลยนะครับ เราจะต้องไปลอกแผลออกตลอดเวลา ไปเปลี่ยนผ้าใหม่ ทำแผลใหม่ ใส่ยาใหม่แล้วก็ตรวจดูอาการว่ามี เอ่อ..ผลข้างเคียงอะไรหรือเปล่านะครับ เรามีอาการอื่น ๆ อีกไหม ผมรู้สึกเจ็บมากนะครับ เพราะว่าเราจะต้องใส่ยาฆ่าเชื้อ แล้วก็เปลี่ยนผ้านะครับ เวลาที่เราแกะผ้าออกมาเนี่ย มันจะติดกับแผลไง แล้วมันจะดึงเนื้อเราออก แล้วมันทำให้เราเจ็บนะครับ ในตอนนั้นผมจะต้องเข้าออกโรงบาลอยู่หลายเดือนนะครับ เพราะจะต้องทำแผลตลอดเวลา แล้วก็หมอก็ต้องนัดไปตรวจสุขภาพร่างกายนะครับ หลังจากที่ผมดีขึ้นแล้วนะครับ ผมก็ถูกงดนะครับ สั่งห้ามไม่ให้ซ้อนรถมอเตอร์ไซค์นะครับ เพราะว่ากลัวจะเกิดอุบัติเหตุขึ้นอีกนะครับ วันเวลาผ่านไปนะครับ ผมก็ได้เข้าโรงบาลอีกแล้วนะครับ เพราะว่าเกิดอุบัติเหตุขึ้นที่โรงเรียนนะครับ คือผมเนี่ย หัวแตกครับ เนื่องจากตกลงมาจาก เอ่อ..เครื่องเล่นเด็กนะครับ ในตอนนั้นคือว่า ผมยืนอยู่บนบ้านไงครับ บ้านจำลองนะ แล้วเพื่อนผมก็เอามือล้วงมาที่หน้าต่าง แล้วก็ดึงขาผมอะ แล้วผมก็ตกจากบ้านนั้นลงมาหัวฟาดพื้น แล้วคุณครูก็พาผมส่งโรงพยาบาลนะครับ พอผมถึงโรงบาลปุ๊บ ก็มีบุรุษพยาบาลนะครับ เอาเตียง..เตียงพยาบาลนั่นแหละครับ เตียง..เตียงคนไข้นะครับ รีบเข็นมาหาผมแล้วก็เอาผมขึ้นเตียง แล้วก็พาเข้าห้องฉุกเฉินเลยนะครับ ในตอนนั้นผมรู้สึกกลัวมาก เพราะว่าจะต้องฉีดยา คือเด็ก ๆ ไม่ชอบฉีดยานะครับ เพราะมันเจ็บ แล้วผมจะต้องทำแผลเย็บแผลนะครับ หลายเข็มอยู่เหมือนกัน ก็มีการล้างด้วยยาฆ่าเชื้อ แอลกอฮอล์ทั้งหลายนะครับ ทำให้เกิดอาการแสบ ในตอนนั้นผมรู้สึกว่าหมอใช้ยาชานะครับ ทำให้ผมไม่รู้สึกเจ็บเท่าไหร่ แต่ว่าผมก็จำได้ไม่มากเพราะว่า เอ่อ..เหมือนจะหลับไปด้วยนะครับ หลังจากวันนั้นผมก็ต้องเข้าออกโรงบาลอีกแล้วนะครับ เพราะว่าต้องไปตัดไหมที่เย็บแผลนะครับ หลังจากที่เรารักษาแผลเสร็จแล้วเนี่ย มันจะเกิดรอยแผลเป็นนะครับ คือรอยที่ทิ้งเอาไว้หลังจากที่เรา เอ่อ..ได้รับอุบัติเหตุในครั้งนั้นนะครับ มันจะไม่หายนะครับ คือมันจะเป็นเนื้อปกติเนี่ยแหละ แต่ว่ามันจะเป็นรอยรูปแผลที่เราเคยประสบอุบัติเหตุนะครับ โรงพยาบาลที่ผมไปรักษานะครับ จะเป็นโรงพยาบาลของเอกชนนะครับ เพราะว่าโรงพยาบาลของเอกชนเนี่ย เขาจะมีคุณภาพมากกว่าโรงพยาบาลของรัฐนะครับ แต่ถ้าเป็นตอนนี้ ผมว่าคงจะพอ ๆ กันนะครับ เพราะว่าเดี๋ยวนี้คุณภาพของโรงพยาบาลรัฐก็สูงขึ้นมามากแล้วนะครับ แถมเขาให้สวัสดิการต่าง ๆ ด้วยนะครับ อย่างเช่น รักษาถูก รักษาฟรี แต่ว่าเอกชนเราจะต้องจ่ายเงินแพงกว่าเยอะเลยนะครับ ผมรู้สึกว่า ผมเป็นคนที่โชคดีนะครับ เพราะว่าผมเนี่ย เอ่อ..มีบัตรรักษาพยาบาลฟรีนะครับ คือบัตรทอง ซึ่งโรงพยาบาลที่ผมไปรักษาเนี่ย เป็นโรงพยาบาลของรัฐนะครับ แต่ว่ามีโรงบาลเอกชนเนี่ยเขาเข้ามาเทคโอเวอร์โรงบาลรัฐ ทำให้ผมสามารถใช้บัตรทองเนี่ย กับโรงพยาบาลเอกชนได้นะครับ โดยส่วนตัว ผมไม่เคยทำประกันนะครับ คือผมไม่มีประกันอุบัติเหตุไม่มีประกันสังคมนะครับ คือผมมีแต่บัตรทองอันเนี้ยแหละ ที่ได้มาตอนที่ผมเกิดมานั่นแหละนะครับ เลยรู้สึกว่าตัวเองโชคดีมาก ที่ไม่ต้องเสียเงินค่ารักษาพยาบาลนะครับ อาจจะมีเสียบ้างนะครับ ถ้าเกิดเราสั่งยาพิเศษ